Eelnõu

**NARVA LINNAVALITSUS**

PROTOKOLLILINE OTSUS

Narva 05.2014 nr

**Narva Linnavalitsus võtab vastu protokollilise otsuse:**

1. Taotleda Narva Linnavolikogult otsuse Kokkuleppe nr 11.9-5/4665 „Narva Lastekodu ümberkorraldamise ja muude edasiste tegevuste kohta„ muutmise kokkuleppe tekstiga ning sellest tulenevate kohustustega nõustumine ja Narva linnapea volitamine linna nimel allkirjastama muutmise kokkulepet vastuvõtmist vastavalt lisatud Narva Linnavolikogu otsuse eelnõule.

2. Volitada Narva Linnavalitsuse abilinnapead Tatjana Patsanovskajat kandma ette eelnimetatud küsimust Narva Linnavolikogu istungil.

Eduard East Kairi Johannes

Linnapea Asjaajamisteenistuse juhataja Linnasekretäri ülesannetes

EELNÕU

**NARVA LINNAVOLIKOGU**

OTSUS

Narva 05.2014 nr

**Kokkuleppe nr 11.9-5/4665 „Narva Lastekodu ümberkorraldamise ja muude edasiste tegevuste kohta„ muutmise kokkuleppe tekstiga ning sellest tulenevate kohustustega nõustumine ja Narva linnapea volitamine linna nimel allkirjastama kokkulepet**

**1. Asjaolud ja menetluse käik**

27.02.2004 oli Vabariigi Valitsuse korraldusega nr 131-k kinnitatud Vabariigi Valitsuse 2004. aasta tööplaan. Vastavalt tööplaanile töötas Sotsiaalministeerium Koalitsioonilepingu alusel (osa Toimetulekupoliitika punktid 1.1 ja 3.4) märtsikuus 2004 välja Hoolekandekontseptsiooni. Hoolekandekontseptsiooni alusel (punkt 5.3.1) annab keskvõim lastekodud ja üldtüüpi hooldekodud üle kohalikele omavalitsustele.

30.11.2006 volitati Narva Linnavolikogu otsusega nr 225 Narva Linnavalitsust käivitada läbirääkimised Narva Lastekodu üleandmise tingimuste osas edasivolitamise õigusega kohaliku omavalitsuse asutusele.

Lastekodu üleandmine seisneb selles, et riik annab seda teenust üle kohalikule omavalitsusele, mille jaoks korraldab riik asenduskodude ehitamist omavalitsuse territooriumil. Asenduskodud lähevad üle omavalitsuse omandisse ning omavalitsus kohustub korraldama vanemliku hoolitsuseta jäänud lastele asenduskoduteenust. Läbirääkimiste käigus oli määratletud sobilik maaala Narva linna haldusterritooriumil – A. Juhhanovi tn 5.

Läbirääkimiste lõpptulemusena valmistati 21.11.2011 kokkuleppe eelnõu Narva Lastekodu ümberkorraldamise ja muude edasiste tegevuste kohta. Kokkuleppe eelnõu esitas Sotsiaalministeerium. Kokkuleppe allkirjastamiseks puudus Narva Linnavalitsusel vastavasisuline pädevus. Seoses sellega kokkuleppe sõlmimise üle pidi otsustama Linnavolikogu.

22.12.2011 võttis Narva Volikogu otsuse nr 156, millega nõustus kokkuleppe eelnõuga Narva Lastekodu ümberkorraldamise ja muude edasiste tegevuste kohta ja sellest tulenevate kohustustega ning volitas Narva linnapead sõlmima linna nimel kokkulepe Lastekodu ümberkorraldamise ja muude edasiste tegevuste kohta.

Detsembrikuus 2011 sõlmisid pooled kokkuleppe Narva Lastekodu ümberkorraldamise ja muude edasiste tegevuste kohta.

2014.a jõudsid pooled läbirääkimiste käigus kokkuleppele, et kokkuleppe nr 11.9-5/4665 „Narva Lastekodu ümberkorraldamise ja muude edasiste tegevuste kohta„ punktid 1.1, 1.7, 4.1 ja 4.4 vajavad muutmist. Kokkuleppe nr 11.9-5/4665 „Narva Lastekodu ümberkorraldamise ja muude edasiste tegevuste kohta„ muutmise kokkuleppe allkirjastamiseks puudub Narva Linnavalitsusel vastavasisuline pädevus. Seoses sellega kokkuleppe sõlmimise üle peab otsustama Linnavolikogu.

**2. Õiguslikud alused**

Eesti Vabariigi lastekaitse seaduse § 4 alusel tagatakse lastekaitse riiklike, omavalitsuslike ja ühiskondlike organite kaudu. Vastavalt Sotsiaalhoolekande seaduse § 153 võib asenduskoduteenust osutada füüsilisest isikust ettevõtja, juriidiline isik, kohaliku omavalitsuse asutus, valitsusasutus või valitsusasutuse hallatav asutus, kellele on teenuse osutaja tegevuskohajärgse maavanema antud kehtiv tegevusluba.Kohaliku omavalitsuse korralduse seaduse § 6 lõike 1 alusel on omavalitsusüksuse ülesandeks korraldada antud linnas sotsiaalabi; § 22 lõike 2 alusel otsustab seadusega kohaliku omavalitsusüksuse pädevusse antud küsimusi kohaliku omavalitsuse volikogu.

**3. Otsus**

3.1 Nõustuda kokkuleppe nr 11.9-5/4665 „Narva Lastekodu ümberkorraldamise ja muude edasiste tegevuste kohta„ muutmise kokkuleppe eelnõuga (Lisa 1) ja sellest tulenevate kohustustega.

3.2 Volitada Narva linnapead sõlmima linna nimel kokkuleppe nr 11.9-5/4665 „Narva Lastekodu ümberkorraldamise ja muude edasiste tegevuste kohta„ muutmise kokkuleppe.

**4. Rakendussätted**

4.1 Otsus jõustub seadusega ettenähtud korras.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Tarmo Tammiste

Linnavolikogu esimees